Foto: RIA "Novosti" Rossiya prezidenti matbuot kotibi Dmitriy Peskovning ma’lum qilishicha, mamlakatlar rasmiy shaxslarining futbol bo‘yicha jahon chempionatiga kelmaslik haqidagi qarori bayramga salbiy ta’sir ko‘rsata olmaydi. Amaldorning so‘zlari TASS tomonidan keltirilgan. «Rasmiy shaxslarning futbol bo‘yicha jahon chempionati doirasida u yoki bu tadbirga borishdan bosh tortishi sport bayramiga salbiy ta’sir ko‘rsatmasligi aniq», - deya aytib o‘tdi Peskov. Uning ta’kidlashicha, jahon birinchiligidagi asosiy narsa – bu rasmiy vakillarning kelishi emas, balki jamoalar o‘yini.